2002/99/EY: Komission päätös, tehty 6 päivänä helmikuuta 2002, Suomen markkinointivuosina 2001/2002—2005/2006 myöntämää C-sokerin varastointikustannusten kiinteämääräistä korvausta koskevista yksityiskohtaisista soveltamissäännöistä (tiedoksiannettu numerolla K(2002) 395)



Virallinen lehti nro L 037 , 07/02/2002 s. 0016 - 0016



Komission päätös, tehty 6 päivänä helmikuuta 2002, Suomen markkinointivuosina 2001/2002-2005/2006 myöntämää C-sokerin varastointikustannusten kiinteämääräistä korvausta koskevista yksityiskohtaisista soveltamissäännöistä (tiedoksiannettu numerolla K(2002) 395) (Ainoastaan suomen- ja ruotsinkieliset tekstit ovat todistusvoimaiset) (2002/99/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 46 artiklan 5 kohdan, sekä katsoo seuraavaa: (1) Asetuksen (EY) N:o 1260/2001 46 artiklan 5 kohdassa säädetään, että Suomella on mahdollisuus myöntää markkinointivuosiksi 2001/2002-2005/2006 kiinteämääräistä korvausta kyseisen asetuksen 14 artiklan mukaisesti siirretyn C-sokerin varastoinnista. Kyseisen korvauksen maksamista koskevat yksityiskohtaiset soveltamissäännöt voidaan vahvistaa Suomen viranomaisten toimittamien, erityisesti todellisia varastointikustannuksia koskevien tietojen perusteella. Kyseisten tietojen perusteella on syytä vahvistaa korvauksen enimmäismäärä todellisia kustannuksia pienemmäksi sekä vahvistaa mahdolliset määräajat kiinteämääräisen korvauksen maksamiselle pakollisen varastointijakson aikana. (2) Tässä päätöksessä säädettyjen toimenpiteiden moitteettoman soveltamisen seuraamiseksi ja valvomiseksi on syytä säätää, että Suomen on toteutettava tarvittavat toimenpiteet ja annettava ne tiedoksi komissiolle. (3) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Suomen sallitaan myöntää markkinointivuosiksi 2001/2002-2005/2006 tässä päätöksessä säädetyin edellytyksin asetuksen (EY) N:o 1260/2001 46 artiklan 5 kohdassa tarkoitettua kiinteämääräistä korvausta alueelleen sijoittuneelle sokerin tuotantoyritykselle. 2. Edellä 1 kohdassa tarkoitettu korvaus voidaan myöntää vain asetuksen (EY) N:o 1260/2001 14 artiklan mukaisesti seuraavalle markkinointivuodelle siirretyn C-sokerin määrästä. 3. Edellä 1 kohdassa tarkoitetun korvauksen enimmäismääräksi vahvistetaan 0,33 euroa 100 kilogrammalta valkoista sokeria kuukaudessa. 4. Korvaus maksetaan asetuksen (EY) N:o 1260/2001 14 artiklan 2 kohdassa tarkoitetulla 12 perättäisen kuukauden muodostamalla pakollisella varastointijaksolla jokaiselta kuukaudelta, jonka sokeri on varastossa. Ensimmäisessä kohdassa tarkoitetun korvauksen kokonaismäärä voidaan tarvittaessa maksaa yhdellä kertaa. Tällöin maksun voi suorittaa vasta pakollisen varastointijakson ensimmäisten kuuden kuukauden kuluttua. 2 artikla 1. Suomen on toteutettava kaikki vaadittavat toimenpiteet tässä päätöksessä säädetyn varastointikustannusten kiinteämääräistä korvausta koskevan järjestelmän moitteettoman toiminnan kannalta tarvittavan valvonnan varmistamiseksi. 2. Suomen on annettava komissiolle maaliskuussa tiedoksi tämän päätöksen soveltamiseksi edellisen varastointijakson osalta toteutetut toimenpiteet. 3 artikla Tämä päätös on osoitettu Suomen tasavallalle. Tehty Brysselissä 6 päivänä helmikuuta 2002. Komission puolesta Franz Fischler Komission jäsen (1) EYVL L 178, 30.6.2001, s. 1.